section_heading: Povratak u normalan život
paragraph_text: Po povratku iz vojske bio je od 1949. do 1953. koncertni majstor varaždinskog Gradskog orkestra uz koji je nastupao i solistički te kao dirigent 1952. godine. U razdoblju od 1953. do 1957. bio je koncertni majstor orkestra osječkog HNK te je bio jedan od osnivača i članova Osječkog kvarteta. Tada je bio i profesor violine u glazbenoj školi u Osijeku. Otišao je u Zagreb gdje je od 1957. do 1965. bio koncertni majstor Simfonijskog orkestra RTV Zagreb, član Komornog orkestra RTV Zagreb, Zagrebačkog kvarteta i Zagrebačke filharmonije.